ASOCIACIJA „VIDMARĖS“

VALDYBOS PIRMININKO SPRENDIMAS Nr. 3

2020 m. liepos 31 d.

Atsižvelgiant į tai, kad 2020 m. birželio 3 d. yra pasirašyta Savivaldybės turto panaudos sutartis Nr. V31-76 bei 2020 m. birželio 29 d. visuotiniame narių susirinkime Nr. 1 buvo svarstytas aukščiau minėtos sutarties pagrindu sudarytos panaudos sutarties projektas

yra tikslinga valdybai elektroniniu būdu svarstyti klausimą dėl aukščiau nurodytos sutarties patvirtinimo bei sprendimą priimti elektroniniu būdu.

Atsižvelgiant į aukščiau išdėstyta ir tai, kad nėra tikslinga kviesti valdybos posėdį tam paskirtoje vietoje, kadangi visą reikiamą informaciją valdybos nariams galima pateikti raštu, n u t a r i u:

1. Patvirtinti valdybos posėdžio darbotvarkę:
   1. Dėl patalpų panaudos sutarties patvirtinimo.
2. Remiantis valdybos darbo reglamento 11.2. papunkčiu, kviesti valdybos narius priimti sprendimą elektroniniu būdu.
3. Įpareigoti asociacijos prezidentę Rasą Baltrušaitienę visiems valdybos nariams 2020-08-03 el. paštu išsiųsti informaciją:

„Gerbiami valdybos nariai,

Remiantis valdybos darbo reglamento 11.2. papunkčiu:

1. Tvirtinu valdybos posėdžio darbotvarkę:
   1. Dėl patalpų panaudos sutarties patvirtinimo.
2. Remiantis valdybos darbo reglamento 11.2. papunkčiu kviečiu valdybos narius priimti sprendimą elektroniniu būdu ir prašau per 1 (vieną) darbo dieną - tai yra iki 2020-08-04 dienos 15,00 val. elektroniniu paštu balsuoti už Jums pateiktą klausimą.

Pagarbiai,

Valdybos pirmininkas“

Valdybos pirmininkas Vaidas Venckus